Komunikazzjoni mill-Kummissjoni lill-Parlament Ewropew skond it-tieni sub-paragrafu ta’ l-Artikolu 251 (2) tat-Trattat KE li jikkonċerna l-pożizzjoni komuni tal-Kunsill fuq l-adozzjoni ta’ regolament tal-Parlament ewropew u tal-Kunsill dwar ċerti gassijiet fluworinati li joħolqu l-effett tas-serra; u Direttiva tal-Parlament u tal-Kunsill dwar emissjonijiet minn sistemi ta’ l-arja kkundizzjonata f’vetturi bil-mutur u li temenda d-Direttiva tal-Kunsill 70/156/KEE /* KUMM/2005/0296 finali - ( 2003/0198 */





[pic] | KUMMISSJONI TAL-KOMUNITAJIET EWROPEJ | Brussel 01.07.2005 KUMM(2005)296 finali 2003/0198 A (COD)2003/0198 B (COD) KOMUNIKAZZJONI MILL-KUMMISSJONI LILL-PARLAMENT EWROPEW skond it-tieni sub-paragrafu ta’ l-Artikolu 251 (2) tat-Trattat KE li jikkonċerna l-pożizzjoni komuni tal-Kunsill fuq l-adozzjoni ta’ Regolament tal-Parlament Ewropew u tal-Kunsill dwar ċerti gassijiet fluworinati li joħolqu l-effett tas-serra; u Direttiva tal-Parlament u tal-Kunsill dwar emissjonijiet minn sistemi ta’ l-arja kkundizzjonata f’vetturi bil-mutur u li temenda d-Direttiva tal-Kunsill 70/156/KEE 2003/0198 A (COD)2003/0198 B (COD) KOMUNIKAZZJONI MILL-KUMMISSJONI LILL-PARLAMENT EWROPEW skond it-tieni sub-paragrafu ta’ l-Artikolu 251 (2) tat-Trattat KE li jikkonċerna l-pożizzjoni komuni tal-Kunsill fuq l-adozzjoni ta’ Regolament tal-Parlament Ewropew u tal-Kunsill dwar ċerti gassijiet fluworinati li joħolqu l-effett tas-serra; u Direttiva tal-Parlament u tal-Kunsill dwar emissjonijiet minn sistemi ta’ l-arja kkundizzjonata f’vetturi bil-mutur u li temenda d-Direttiva tal-Kunsill 70/156/KEE 1. PROĊEDURA Il-Proposta KUMM(2003)492 finali tal-11 ta’ Awwissu 2003 għaddiet għand il-Kunsill u l-Parlament fil-12 ta’ Awwissu 2003 fi qbil mal-proċedura ta’ ko-deċiżjoni skond l-Artikolu 175 (1) tat-Trattat KE. Il-Kumitat Ekonomiku u Soċjali Ewropew ta l-Opinjoni tiegħu fit-28 ta’ Jannar 2004[1]. Il-Parlament Ewropew ta l-Opinjoni tiegħu fl-ewwel qari fis-seduta tal-31 ta’ Marzu 2004. Wara l-opinjoni tal-Parlament Ewropew u skond il-Artikolu 250(2) tat-Trattat tal-KE, il-Kunsill laħaq ftehim politiku dwar Pożizzjoni Komuni b’maġġoranza kwalifikata fl-14 ta’ Ottubru 2004. Il-Kunsill adotta formalment il-Pożizzjoni Komuni fl-20 ta’ Ġunju 2005. 2. IL-GĦAN TAL-PROPOSTA TAL-KUMMISSJONI Il-għan kumplessiv tal-proposta tal-Kummissjoni huwa li jsir kontribut sinfikanti lejn il-mira li għandha l-Komunità Ewropea għall-Protokoll ta’ Kjoto billi tintroduċu miżuri ta’ nfiq effettiv sabiex jitnaqqsu l-emissjonijiet ta’ gassijiet fluworinati li joħolqu l-effett tas-serra. Kieku kollox jibqa’ kif inhu, huwa stmat li l-emissjonijiet (ekwivalenti CO2) ta’ dawn il-gassijiet fluworinati li joħolqu l-effett tas-serra jiżdiedu b’50% bejn l-1995 u l-2010. Huwa ħafna aktar importanti għall-UE li tadotta u timplimenta l-leġiżlazzjoni malajr kemm jista’ jkun sabiex tnaqqas l-emissjonijiet tagħha ta’ gassijiet li joħolqu l-effett tas-serra mad-dħul fis-seħħ tal-Protokoll ta’ Kyoto fis-16 ta’ Frar 2005. Għan ieħor huwa li tiġi evitata d-distorsjoni tas-suq intern li tista’ tinbet minħabba miżuri eżistenti jew ippjanati li jkunu ttieħdu sabiex jintlaħqu l-għanijiet ta’ Kyoto u li jkunu jvarjaw minn Stat Membru għall-ieħor. Dan jimplika restrizzjonijiet armonizzati fuq it-tqegħid fis-suq u l-użu ta’ gassijiet fluworinati f’applikazzjonijiet fejn huwa diffiċli li dawn il-gassijiet jinżammu milli joħorġu, jew f’każ fejn l-użu tagħhom mhuwiex meqjus xieraq u jeżistu alternattivi oħra. Element ewlieni huwa l-kontroll sabiex ma jkunx hemm ħruġ ta’ gassijiet-serra fluworinati speċifiċi fis-sistemi ta’ l-arja kkundizzjonata mwaħħla mal-vetturi (sistemi mobbli ta’ l-arja kkundizzjonata – MACs) u sabiex jiġu pprojbiti, b'bidu minn ċerta data, l-MACs li jużaw l-HFC 134 a. Il-proposta mistennija tnaqqas l-emissjonijiet stmati tal-gassijiet fluworinati b’madwar 23 miljun tunnellata ta’ ekwivalenti ta’ CO2 fl-2010, u jkun hemm tnaqqis ħafna akbar minħabba li ċerti provvedimenti, partikolarment it-tneħħija grawdali ta’ l-HFC 134a mill-MACs, se jkollhom impatt sinfikanti biss wara l-2010. Il-Pożizzjoni Komuni, li tibni fuq il-proposta tal-Kummissjoni, ħadet is-sura ta' żewġ strumenti leġiżlattivi, u tista’ tkun kontribut importanti sabiex jiġi żgurat li l-impenji legali għat-tnaqqis ta’ l-emissjonijiet tal-gassijiet-serra, skond il-Protokoll ta’ Kjoto li ġie ratifikat mill-Komunità Ewropea u mill-Istati Membri fil-31 ta’ Mejju 2002, jitwettqu b’mod fejn l-infiq ikun wieħed effettiv. 3. IL-KUMMENTI TAL-KUMMISSJONI DWAR IL-POŻIZZJONI KOMUNI 3.1. Kummenti ġenerali 54 tal- 81 emenda proposti mill-Parlament huma inkorporati għal kollox, f’parti jew fil-prinċipju fil-Pożizzjoni Komuni. 27 emenda, proposti mill-Parlament u li qegħdin fil-Pożizzjoni Komuni, ġew aċċettati mill-Kummissjoni. Il-Kummissjoni tqis li l-Pożizzjoni Komuni, fil-forma ta’ Regolament dwar ċerti gassijiet-serra fluworinati u Direttiva dwar l-emissjonijiet mill-MACs, ma jbiddlux l-istrateġija u l-għanijiet tal-proposta tagħha. Il-bidla fil-forma tirrifletti wkoll xewqet il-Parlament li jindirizza l-MACs bis-saħħa ta’ leġiżlazzjoni ta’ l-approvazzjoni tat-tip. Il-Kummissjoni qablet ma’ din il-bidla fil-forma fuq il-bażi li ż-żewġ elementi jitqiesu bħala pakkett kumplessiv li jiggarantixxi l-ambizzjoni ambjentali tal-proposta oriġinali. Il-Kunsill qabel ma’ dan u dan il-qbil huwa rifless fil-premessi għall-Pożizzjoni Komuni. Il-Kummissjoni għamlet stqarrija dwar l-Artikolu 10 tar-Regolament (fl-Anness). 3.2. Kummenti dettaljati 3.2.1. Emendi parlamentari aċċettati mill-Kummissjoni u inkorporati sħaħ, fil-prinċipju jew parzjalment fil-Pożizzjoni Komuni L-emendi 3 , 34 u 79 iżidu l-kelma “serra” qabel "gassijiet" fil-frażi “gassijiet fluworinati” (użata fit-test kollu) L-emenda 8 tagħti f’aktar dettall l-aspetti kollha li l-Artikolu 1(2) tar-Regolament se jindirizza fil-Pożizzjoni Komuni. L-emenda 12 ittejjeb id-definizzjoni ta’ l-irkupru. L-emenda 13 tagħti definizzjoni tal-qerda. L-emendi 15 , 16 u 17 jiċċaraw aktar id-definizzjoni tas-sustanzi koperti. L-emenda 18 tagħti aktar ċarezza u ċertezza legali dwar id-definizzjoni ta’ GWP. L-emenda 29 tiżgura li x-xogħol ta’ tiswija jsir b’mod xieraq wara li jkun hemm ħruġ ta’ gassijiet. L-emenda 30 tipprevedi tnaqqis fil-frekwenza ta’ l-ispezzjonijiet jekk ma jkunx hemm ħruġ ta’ gassijiet. L-emenda 31 u 107 jippermettu l-ispezzjonijiet tat-tagħmir għat-tifi tan-nar skond l-ISO 14520. L-emendi 32 u 33 jeħtieġu li jkun hemm sistemi li jillokalizzaw il-ħruġ tal-gassijiet fiż-żoni fejn dan x’aktarx li jseħħ. L-emenda 35 tipprovdi għat-tiswija mill-aktar fis possibbli f’każ ta’ ħruġ ta’ gassijiet. L-emenda 41 teħtieġ li l-Istati Membri jadattaw l-iskemi ta’ taħriġ tagħhom. L-emendi 46, 50, 52 u 63 jiċċaraw it-test f’dak li għandu x’jaqsam mar-rappurtar tad- data . L-emenda 7 8 għandha l-għan li tipprovdi tagħrif dwar il-GWP ta’ prodotti u tagħmir li fihom gassijiet fluworinati fid-dispożizzjoni ġdida dwar it-tikkettar. L-emenda 82 tintroduċi reviżjoni biex tistabbilixxi jekk ir-regolament għandux jiġi mmodifikat. Fir-rigward tad-Direttiva, dan huwa kopert fil-prinċipju mill-Artikolu 8. L-emenda 111 teħtieġ li mill-31 ta' Diċembru 2006 tipi ta' vetturi ġodda jikkonformaw mar-rata ta' ħruġ ta’ gassijiet stabbilita bi proċedura ta' test standardizzata. 3.2.2. Emendi Parlamentari aċċettati mill-Kummissjoni iżda mhux inkorporati fil-Pożizzjoni Komuni Dwar il-premessi : l-emenda 7 tikkonċerna t-taħriġ u ċ-ċertifikazzjoni. Il-Kunsill iddeċieda li ma jidħolx fid-dettall fir-rigward ta’ kull dispożizzjoni li l-Kummissjoni tista’ tappoġġja minħabba li d-dispożizzjonijiet tat-taħriġ u ċ-ċertifikazzjoni tar-Regolament huma msaħħa. Dwar id-definizzjonijiet : id-definizzjoni ta’ termini li tkun ibbażata fuq il-leġiżlazzjoni Komunitarja, jekk possibbli, tista’ trodd iċ-ċarezza u ċ-ċertezza bħal fl-emendi 9 u 11 . Il-Pożizzjoni Komuni ma tinkludix id-definizzjonijiet proposti tal-Parlament ta’ kontenitur u produttur iżda l-Kummissjoni temmen li dan ma jdgħajjifx il-proposta Dwar testijiet standardizzati qabel it-tqegħid fis-suq : l-emenda 24 teħtieġ li l-friġġiż u apparat ieħor għat-tkessiħ, l- air conditioners u l-pompi tas-sħana għanhom jgħaddu minn testijiet standardizzati qabel it-tqegħid fis-suq, iżda dawn l-istandards għandhom ikunu msejsa fuq leġiżlazzjoni eżistenti u mhux fuq testijiet definiti mill-Kumitat. Il-Kunsill jemmen li din hija proċedura normali u għalhekk mhemmx il-ħtieġa li tittenna fil-Pożizzjoni Komuni. Dwar reġistru elettroniku ta’ staff u impriżi ċertifikati : l-emenda 40 , li tipprevedi reġistru elettroniku, setgħet kienet għodda xierqa li tgħin lill-operaturi jużaw staff kwalifikat. Il-Pożizzjoni Komuni ma tinkludix din id-dispożizzjoni u billi mhix ċentrali għad-dispożizzjonijiet dwar il-konteniment, il-Kummissjoni tista’ taċċettaha. Dwar air conditioners mobbli b’GWP taħt il-100 u inċentivi fiskali : l-emenda 77 teħtieġ l-Istati Membri jippromwovu tagħmir (MACs) b' GWP taħt il-100 u jużaw inċentivi fiskali. Il-Kummissjoni taqbel fil-prinċipju imma temmen li dan m’għandux ikun obbligatorju. Din l-emenda mhix inkluża fil-Pożizzjoni Komuni. Dwar ir-reviżjoni tal-miri għall-irkupru u jekk il-qafas legali għall-irkupru jeħtiġx jiġi revist : l-emenda 81 għandha l-ħsieb li ssaħħaħ l-element ta’ l-irkupru fid-dispożizzjonijiet tar-reviżjoni. Il-Kummissjoni kienet tal-ħsieb illi r-reviżjoni tal-proċeduri ta’ rkupru tista’ tiġi stipulata b’mod siewi fil-klawsola ta’ reviżjoni. Mhix inkluża fil-Pożizzjoni Komuni iżda l-Kummissjoni temmen li hija koperta mill-ħtieġa li jiġi vvalutat “ l-impatt tad-dispożizzjonijier relevanti" 3.2.3. Emendi Parlamentari mhux aċċettati mill-Kummissjoni iżda inkorporati fil-Pożizzjoni Komuni Dwar air conditioners mobbli : L-emenda 6 tħassar il-premessa li tirreferi għall-kwoti trasferibbli f’rabta ma’ l-emenda 105 , li l-Kummissjoni għall-ewwel ma setgħetx taċċettahom it-tnejn li huma. Il-Kunsill mexa b’mod simili għal dak tal-Parlament f’termini ta’ l-istrument leġiżlattiv li għandu jintuża għat-tnaqqis ta’ l-emissjonijiet mill-MACs, u l-Pożizzjoni Komuni iġġib fis-seħħ id-dispożizzjonijiet proposti mill-Kummissjoni permezz ta' Direttiva bi stil ta' "approvazzjoni tat-tip" li temenda d-Direttiva 1970/156/KE. Dwar id-definizzjoni tat-tqegħid fis-suq : l-emenda 10 tinkludi t-tqegħid fis-suq tal-gassijiet fluworinati nfushom kif ukoll il-prodotti u t-tagħmir li fihom gassijiet fluworinati. L-emenda neħħiet ukoll ir-referenza għal “mhux użati” fil-proposta tal-Kummissjoni. Il-Kummissjoni issa tista’ tappoġġja d-definizzjoni l-ġdida għaliex teskludi t-tqegħid fis-suq tal-gassijiet fluworinati. Dwar it-termini “operatur” u “sid”: l-emendi 23 u 24 jissostitwixxu t-termini "sidien u operaturi" bil-proposta tal-Kummissjoni ta' "operaturi". Il-Kummissjoni tal-fehma illi r-responsabbiltà għall-konteniment għandha tkun definita b’mod ċar u l-prassi standard iżżomm lill-“operatur” bħala r-responsabbli. Madankollu, fil-Pożizzjoni Komuni, l-Artikolu 2(f) jipprevedi l-possibilità li s-“sid” jiġi ddeżinjat bħala responsabbli għad-dispożizzjonijiet tal-konteniment u l-irkupru. Dwar it-termini “kumpaniji akkreditati” u staff iċċertifikat: l-emendi 26 , 27 u 28 jintroduċu l-kunċett ta’ “kumpaniji ċċertifikati” flimkien mat-terminu “staff iċċertifikat”. Il-Kummissjoni kienet tal-fehma li element ewlieni fid-dispożizzjonijiet dwar il-konteniment huwa l-ħtieġa għal staff kwalifikat. L-użu tal-kelma “ċertfikat” minflok “kwalifikat” f’konnessjoni ma’ l-istaff tista’ tiġi aċċettata flimkien ma’ l-inklużjoni tal-kumpaniji fl-Artikolu 3 (2) minħabba li s-sistema ta’ spezzjoni ssaħħet f’dak li għandu x’jaqsam maż-żamma ta’ rekords u dokumenti. Dwar l-irkupru ta’ gassijiet fluworinati : l-emenda 39 teħtieġ l-irkupru waqt ix-xogħol ta’ manutenzjoni ( servicing ) u waqt ir-rimi aħħari. Madankollu, fil-Pożizzjoni Komuni, it-test issa jgħid “u qabel ir-rimi aħħari". Il-Kummissjoni tista’ tappoġġja din il-formulazzjoni. Dwar tnaqqis fil-frekwenza ta’ l-ispezzjoni jekk ma jkunx hemm ħruġ ta’ gassijiet: fir-rigward ta’ l-emenda 110 , il-Kummissjoni ppreferiet tħalli t-tnaqqis għall-awtorità kompetenti li qiegħda fl-aħjar qagħda li tiġġudika. Fil-Pożizzjoni Komuni, l-ispezzjonijiet jitnaqqsu bin-nofs jekk hemm sistema taħdem sew għal-lokalizzazzjoni tal-ħruġ tal-gassijiet. Dwar it-taħriġ u ċ-ċertifikazzjoni : il-Kummissjoni ma setgħetx taċċetta l-emendi 42, 43 u 44 li jeħtieġu li skemi eżistenti jinġiebu fi qbil mal-ħtiġijiet tar-Regolament minħabba li kienu preskrittivi wisq. Għadd żgħir tal-kunċetti f’dawn l-emendi ddaħħlu fil-Pożizzjoni Komuni (Artikolu 5) li ġiet sostanzjalment abbozzata mill-ġdid. Jibqgħu kif inhuma l-elementi ewlenin dwar il-kalendarju u l-proċedura biex jiġu stabbiliti standards minimi għat-taħriġ u l-għarfien reċiproku. Dwar ir-rappurtar tad- data : il-Kummissjoni ma setgħetx taċċetta l-emendi 47, 48, 54, 55, 57, 59, 60 u 62 li jintroduċu bidliet fl-abbozz li jneħħu l-obbligu għall-produtturi li jagħmlu stimi ta' l-emissjonijiet mill-utenti aħħarin; il-kunċett ta’ l-emissjonijiet fuq iċ-ċiklu ta’ ħajjet kull gass u li ħtieġa għall-Istati Membri li jeżaminaw kampjun rappreżentattiv ta’ rekords u jirrapurtaw lill-Kummissjoni. Il-Kummissjoni ma aċċettatx dawn l-emendi għaliex flimkien iħarbtu l-bilanċ tad-dispożizzjonijiet dwar ir-rappurtar. Madankollu, il-Pożizzjoni Komuni ħadet triq tan-nofs li l-Kummissjoni tista' taċċetta. Dwar air conditioners mobbli : l-emendi 65, 71, 73, 76, 105, 108, 111 u 112 jissostitwixxi d-dipożizzjonijiet dwar il-kwoti trasferibbli b’dispożizzjonijiet fuq stil ta’ l-“approvazzjoni tat-tip”. Wara li ħareġ ċar illi l-Kunsill kien jippreferi strateġija simili għal dik tal-parlament f’dak li għandu x’jaqsam ma ‘l-istrument leġiżlattiv li għandu jintuża, il-Kummissjoni qablet ma’ dawn l-emendi. Madankollu, hemm differenzi bejn l-istituzzjonijiet dwar id-dati meta dawn id-dispożizzjonijiet jistgħu jidħlu fis-seħħ. Il-Parlament ippropona l-2011 għat-tipi ġodda ta’ vetturi u l-2014 għall-vetturi ġodda kollha. Il-Kummissjoni qieset li sabiex tkun ekwivalenti għall-proposta tagħha, id-data għandha tkun mhux aktar tard mill-2010 u l-2016. Il-Kummissjoni qieset li dan huwa importanti sabiex tikkontribwixxi lejn it-twettiq tal-mira ta’ l-UE għall-Kyoto. Il-Pożizzjoni Komuni tagħti effett li d-dipożizzjonijiet proposti mill-Kummissjoni bi-saħħa ta’ Direttiva bi stil ta’ "approvazzjoni tat-tip' li temenda d-Direttiva 1970/156/KE bid-dati tat-tneħħija gradwali ta’ l-HFC-134a fl-2011 u l-2017 għal tipi ġodda ta’ vetturi, u vetturi ġodda rispettivament. Dwar sistemi mobbli ta' arja kkundizzjonata mtejbin : l-emendi 85 u 96 iħassru d-definizzjoni ta’ l-MACs mtejbin wara li tħassret is-sistema tal-kwoti Il-Kummissjoni temmen li dan għandu jinżamm. Madankollu, id-dipożizzjonijiet dwar il-kwoti trasferibbli ġew issostitwiti minn b’dispożizzjonijiet fuq stil ta’ l-“approvazzjoni tat-tip” u għalhekk l-MACs mtejbin m’għandhomx meħtieġa u tħassru mill-Pożizzjoni Komuni Dwar ir-rappurtar fuq il-progress fl-iżvilupp ta’ airconditioners li ma jagħmlux ħsara lill-ambjent : l-emenda 86 issejjaħ biex il-Kummissjoni tippreżenta rapport wara sentejn dwar il-progress fl-iżvilupp ta’ air conditioners li ma jagħmlux ħsara lill-ambjent. Il-Pożizzjoni Komuni tipprevedi eżami dwar jekk għandhomx jiġu emendati d-dispożizzjonijiet Komunitarji dwar il-GWP ta’ gassijiet serra fluworinati, fl-Artikolu 8(1) tad-Direttiva ta’ l-‘approvazzjoni tat-tip’ 3.2.4. Emendi Parlamentari mhux aċċettati mill-Kummissjoni u mhux inkorporati fil-Pożizzjoni Komuni Dwar il-premessi : l-emenda 2 tintroduċi premessa marbuta mal-miri ta’ Kyoto individwali għall-emissjonijiet ta’ kull Stat Membru u l-ħtieġa għall-azzjoni individwali. Madankollu, ma tissemmiex il-ħtieġa f’xi każi għall-azzjoni armonizzata, u minħabba li x'uħud mill-azzjonijiet fir-Regolament propost huma koperti mill-Artikolu 95, jista’ ma jkunx possibbli għall-Istati Membri li jkollhom kontroll sħiħ fuq il-miżuri nazzjonali tagħhom.. Dwar il-premessi : l-emenda 4 tintroduċi premessa li tindika li jeżistu alternattivi għall-gassijiet fluworinati għall-bosta applikazzjonijiet u għalhekk huwa essenzjali li l-użu tagħhom jiġi ristrett għal applikazzjonijiet li fil-każ tagħhom ma jkunx hemm alternattivi. Fir-Regolament propost, huwa pprojbit għadd ta’ użi u prodotti li jużaw il-gassijiet fluworinati. Il-Kummissjoni qed timpenja ruħha biex, fl-Artikolu ta’ reviżjoni, tkompli tistudja aktar fil-fond applikazzjonijiet oħra li fihom gassijiet fluworinati. Dwar il-premessi: l-emenda 5 tgħid illi l-Istati Membri jistgħu jistipulaw ħtiġijiet nazzjonali addizzjonali għar-rappurtar barra minn dawn Komunitarji. Dan ma ġiex aċċettat mill-Kummissjoni minħabba li kienet tal-fehma li dan għandu jkun kopert mill-Mekkaniżmu ta’ Monitoraġġ. Madankollu, fil-Pożizzjoni Komuni hemm premessa ġenerali li tirreferi għar-rappurtar nazzjonali li l-Kummissjoni tista’ tappoġġjaha. Dwar id-definizzjoni ta’ aerosols użati għal-mogħdija taż-żmien jew għat-tiżjin : l-emenda 20 setgħet issostitwiet id-definizzjoni proposta mill-Kummissjoni b’definizzjoni ġdida ta’ “aerosols tekniċi” Fil-fehma tal-Kummissjoni, dan ma ġiex ivvalutat għal kollox u tappoġġja d-definizzjoni fil-Pożizzjoni Komuni, li taqbel mal-proposta tagħha. Dwar id-definizzjoni ġdida ta’ manifatturi tal-karozzi fuq skala żgħira : Il-Kummissjoni ma aċċettatx l-emenda 21 minħabba li d-defnizzjoni ma kenitx konsistenti mas-sistema ta’ l-approvazzjoni tat-tip. Dwar obbligu ġenerali ikun hemm prevenzjoni u tnaqqis ta' l-emissjonijiet : fir-rigward ta' l-emenda 22 , il-fehma tal-Kummissjoni hija li dan ġie diġà kopert fl-Artikolu 3. Il-Kummissjoni tappoġġja l-Pożizzjoni Komuni. Dwar l-ispezzjonijiet fuq apparat mobbli: il-Kummissjoni ma laqgħetx l-emenda 25 minħabba li kienu għadha ma twettqitx l-evalwazzjoni teknika u ekonomika meħtieġa, u tappoġġja l-Pożizzjoni Komuni. Dwar ir-reġistrazzjoni ta’ entitajiet li għandhom x’jaqsmu ma’ l-ispezzjoni tas-sistemi għall-ħarsien min-nar: il-Kummissjoni ma aċċettatx l-emenda 36 minħabba li temmen illi tista’ toħloq piż żejjed fuq l-industrija mingħajr ma trodd benefiċċji ċari. Din mhix inkluża fil-Pożizzjoni Komuni. Dwar ir-rappurtar tad-data : il-Kummissjoni ma laqgħetx l-emendi 49 , 57 , u 61 minħabba li wessgħu l-firxa tad-dispożizzjonijiet tar-rappurtar u ma kienx ċar x’jistgħu jkunu l-benefiċċji addizzjonali li joħorġu mill-istimi ta’ l-emissjonijiet tal-gassijiet fluworinati fil-UE. Din il-pożizzjoni ġiet ikkonfermata wkoll fil-Pożizzjoni Komuni. Dwar l-użu tal-ħeksafluowridu tal-kubrit fid- die-casting bil-manjeżju : il-Kummissjoni ma laqgħetx l-emenda 64 , li tneħħi l-limitu għall-użu ta’ inqas minn 500 kg fis-sena Din ukoll mhix inkluża fil-Pożizzjoni Komuni għalkemm hemm reviżjoni ta’ din id-deroga li hi meħtieġa sa Jannar ta’ l-2010. Dwar il-promozzjoni tat-tkessiħ u l-arja kkundizzjonata bis-saħħa ta’ inċentivi, fosthom dawk fiskali : il-Kummissjoni ma laqgħetx l-emendi 69 u 74 minġabba li jista’ jkun hemm xi diffikultajiet fir-rigward ta’ inċentivi fiskali bħal dawn f'relazzjoni mal-leġiżlazzjoni KE dwar l-għajnuniet Statali Dwar l-introduzzjoni ta’ inċentivi fiskali għall-konverżjoni ta’ sistemi mobbli ta’ l-arja kkundizzjonata (MACs) b’ GWP .<50 : Il-Kummissjoni ma taħsibx li l-emenda 75 hija prattikabbli u tappoġġja l-Pożizzjoni Komuni Dwar reviżjoni ta’ airconditioners li ma jagħmlux ħsara lill-ambjent sentejn wara d-dħul fis-seħħ: il-Kummissjoni ma setgħetx taċċetta l-emenda 80 minħabba li l-firxa tagħha kienet wiesgħa wisq u r-reviżjoni kienet se taħbat mal-kalendarju għal reviżjoni fil-proposta tal-Kummissjoni u l-Pożizzjoni Komuni. Dwar il-Kumitat: l-emenda 83 tintroduċi kumitat addizzjonali ġdid li jkollu x’jaqsam ma’ l-għarfien tal-kwalifiki professjonali Il-Kummissjoni temmen li l-Kumitat previst mir-Regolament (KE) Nru 2037/2000 huwa xieraq. Il-Kummissjoni ma laqgħetx ukoll l-emenda 104 li sejħet għat-twaqqif ta’ kumitat permanenti ġdid minflok il-kumitat previst mir-Regolament (KE) Nru 2037/2000. Dwar il-modifika ta’ l-Anness II - projbizzjonijiet : l-emenda 84 tintroduċi għadd ta; bidliet marbuta ma l-użu tal-PFCs fil-ħarsien min-nar u aerosols użati għal-logħob jew għat-tiżjin. Dawn ma ntlaqgħux mill-Kummissjoni għaliex jew idgħajfu l-proposta (PFCs) jew inkella minħabba li fil-każ ta’ l- aerosols hija meħtieġa aktar evalwazzjoni teknika. Dwar air conditioners mobbli HFC-152a: l-emenda 108 (u l-emendi 73 , 122 ) inaqqsu l-GWP tar-refriġeranti minn 150 għal 50 u dan kieku jeskludi l-HFC-152a. Għall-Kummissjoni, dan mhuwiex ġustifikat minn ottika ambjentali. Madankollu, il-Pożizzjoni Komuni tipprevedi reviżjoni dwar jekk għandhomx jiġu emendati d-dispożizzjonijiet Komunitarji dwar il-GWP tal-gassijiet serra fluworinati, fl-Artikolu 8(1) tad-Direttiva ta’ l-‘approvazzjoni tat-tip’. 3.2.5. Bidliet addizzjonali magħmula mill-Kunsill għall-proposta tal-Kummissjoni Dwar il-bażi legali : Wara li qieset id-deċiżjoni tal-Kunsill biex tbiddel il-forma tal-proposta tal-Kummissjoni b’Direttiva li titratta speċifikament il-kwistjoni ta’ l-HFCs fl-MACs, u Regolament biex ikopri l-bqija tal-proposta oriġinali, il-Kummissjoni taċċetta li d-Direttiva għandha tissejjes fuq l-Artikolu 95 biss, u li r-Regolament għandu jkollu bażi legali ta’ l-Artikolu 175 bl-Artikolu 95 f’relazzjoni ma’ xi Artikoli. Din il-pożizzjoni hija fi qbil mal-Pożizzjoni Komuni. Il-Premesa 5 tiċċara liema mill-Artikoli tar-Regolament huma msejsa fuq l-Artikolu 95. Dwar it-tikkettar ta’ prodotti u tagħmir : il-Pożizzjoni Komuni fiha Artikolu ġdid dwar it-Tikkettar li se jiżgura li ċerti prodotti u tagħmir li fihom gassijiet serra fluworinati ma jitqiegħdux fi-suq jekk ma jkunux tikettati b’mod xieraq. Bis-saħħa tal-proċedura tal-kumitat, il-Kummissjoni se tistabbilixxi l-format tat-tikketta. Dwar ir-reviżjoni : il-Kummissjoni tilqa' d-dispożizzjonijiet dettaljati dwar ir-reviżjoni, li jsaħħu l-proposta tagħha. Il-Kummissjoni indikat li l-proposta tagħha hija biss l-ewwel pass, u għalhekk ir-reviżjoni li se sseħħ erba’ snin wara d-dħul fis-seħħ tar-Regolament se tkun għodda importanti għall-valutazzjoni tal-progress u, jekk meħtieġ, sabiex isiru proposti ġodda. Dwar id-dħul fis-seħħ : fil-Pożizzjoni Komuni, ir-Regolament jidħol fis-seħħ tnax-il xahar wara l-pubblikazzjoni tiegħu fil-Ġurnal Uffiċjali minflok l-għoxrin jum proposti mill-Kummissjoni. Id-dħul fis-seħħ ta’ din id-Direttiva jinżamm għal 20 jum. Din il-bidla fid-data tar-Regolament saret minħabba li l-biċċa l-kbira tal-projbizzjonijiet fl-Anness II diġa ser ikunu effettivi mid-dħul fis-seħħ tar-Regolament. Il-Kummissjoni tista’ taqbel ma’ dan. 4. KONKLUŻJONI Fil-valutazzjoni tagħha tal-Pożizzjoni Komuni, il-Kummissjoni qieset il-bidla tal-forma tal-proposta tagħha f’Direttiva li titratta speċifikament il-kwistjoni tal’ l-HFc f’MACs, bl-użu ta’ leġiżlazzjoni ta’ l-approvazzjoni tat-tip tal-vetturi, u Regolament biex ikopri l-bqija tal-proposta oriġinali. Il-Kummissjoni qablet ma’ din il-bidla fil-forma fuq il-bażi li l-kontenutt jibqa’ jitqies bħala pakkett sħiħ li jigarantixxi l-ambizzjoni ambjentali tal-proposta oriġinali tagħha. Bl-istess mod, il-Kunsill qies li kien importnati għall-kontenut ta’ din il-leġiżlazzjoni li jitqies bħala pakkett sħiħ, u dan ġie rifless fil- premessa 8 tar-Regolament u fil- premessa 6 tad-Direttiva, li jisħqu li din il-leġiżlazzjoni trid tiġi adottata u ppublikata simultanjament fil-Ġurnal Uffiċjali. F’dak li għandu x’jaqsam mad-Direttiva dwar l-MACs, il-Pożizzjoni Komuni adottat il-proposta tal-Parlament biex tneħħi gradwalment il-gassijiet serra fluworinati mill-MACs li jużaw il-proċedura ta’ l-approvazzjoni tat-tip minflok sistema ta’ kwoti trasferibbli. Filwaqt li l-Kummissjoni fil-bidu ma setgħetx taċċetta emenda bħal din, issa ddeċidiet li tappoġġja l-proċedura ta' l-approvazzjoni tat-tip minħabba li la l-Parlament u lanqas il-Kunsill ma kienu lesti jaċċettaw il-proposta tal-Kummissjoni kif ukoll minħabba li nżammet l-ambizzjoni ambjentali kumplessiva tal-proposta tal-Kummissjoni. Kemm il-Kummissjoni u l-Kunsill ma aċċettawx il-proposta tal-Parlament għat-tnaqqis tal-GWP tal-gassijiet fuworinati fl-MACs minn 150 sa 50 minħabba li jiġi eskluż l-użu ta’ l-HFC-152a – li hija teknoloġija alternattiva possibbli - b’effetti ambjentali minimi biss. Madankollu, il-Kummissjoni intrabet li, fi ħdan il-qafas ta’ l-Artikolu 8(1) tad-Direttiva ta’ l-approvazzjoni tat-tip, teżamina u tirrapporta bidliet possibbli dwar il-GWP tal-gassijiet fluworinati fif-dawl ta’ l-iżviluppi teknoloġiċi u xjentifiċi. Il-Pożizzjoni Komuni tinkorpora proporzjon kbir mill-emendi proposti fl-ewwel qari tal-Parlament. Ħafna minnhom jiċċaraw it-termini tal-proposta kif ukoll iżidu t-trasparenza u r-responsabbiltà. Bħala parti mill-ftehim kumplessiv, il-Kummissjoni tista’ wkoll taqbel ma' għadd ta' emendi proposti mill-Parlament li fil-bidu ma kenitx laqgħethom, bħal per eżempju taħt id-dispożizzjonijiet tar-rappurtar, li huma aċċettati parzjalment jew formulati mill-ġdid fil-Pożizzjoni Komuni. Il-Pożizzjoni Komuni tmur ukoll lil hinn mill-proposta tal-Kummissjoni f’għadd ta’ każi, per eżempju l-Artikolu l-ġdid dwar it-tikettar, li huwa aċċettabbli għall-Kummissjoni. Il-maġġoranza ta’ l-emendi tal-Parlament proposti ġew adottati, partikolarment l-Artikolu ta’ Reviżjoni fir-Regolament li ssaħħaħ konsiderevolment u sar aktar speċifiku u li se jipprovdi lill-Kummissjoni bi gwida siewja sabiex tivvaluta l-oqsma ta' politika kollha stipulati fir-Regolament u biex tipproponi, fejn hemm bżonn, aktar miżuri. Il-Kummissjoni, għalhekk, tappoġġja l-Pożizzjoni Komuni adottata b’maġġoranza kwalifikata fl-20 ta’ Ġunju 2005 ANNESS Stqarrija tal-Kummissjoni dwar ir-reviżjoni li hemm referenza dwarhom fl-Artikolu 10(2)(e) Il-Kummissjoni tistqarr li fir-reviżjoni msemmija fl-Artikolu 10(2) (j), is-setturi possibbli għar-reviżjoni relatati ma’ l-Anness II jistgħu jkunu: - applikazzjonijiet fis-settur ta’ l-aerosol - applikazzjonijiet fis-settur tat-tkessiħ, l-arja kkundizzjonata (għajr dik fil-vetturi bil-mutur) u l-pompi tas-sħana. - fowm, kemm riġidu kif ukoll flessibbli; - sistemi ta' protezzjoni kontra n-nar u tagħmir għat-tifi tan-nar ( fire extinguishers ), [1] Għadha ma ġietx ippubblikata fil-Ġurnal Uffiċjali.